Ferdinand Hamer

Ferdinandus Hubertus Hamer (født 21. august 1840 i Nijmegen i Nederland, drept 23. juli 1900 i To Tsjeng i Indre Mongolia i Kina) var katolsk kinamisjonær og biskop som ble drept under bokseropprøret i Kina.

Liv og virke

Bakgrunn
Hamer  om fra Molenstraat i Nijmegen. Han gikk mellom 1853 og 1860 på det biskoppelige gutteseminar Kuilenburg i Culemborg og på presteseminaret Rijsenburg ved Driebergen. 

Han avla i 1864 som 23-åring sine evige løfter i Scheut-misjonærenes kongregasjon.

Prest
Han ble presteviet den 10. august 1864.	

Hamer var med i den første gruppen på fire misjonsprester fra Scheut-misjonærene som ankom Indre Mongolia i Kina fra Belgia i 1875. Hans tre kolleger, deriblant kongregasjonens stifter, fader Theophiel Verbist, døde raskt av tyfus, og da var pater Hamer tilbake nesten alene, men med noen lekfolk til å hjelpe seg.   

Etterhvert gikk det bedre med språket og misjonsarbeidet.

Biskop
Den 21. juni 1878 fikk han ansvar for det apostoliske vikariat Gansu, og ble bispeviet den 27. oktober samme år. I 1889 ble han forflyttet av paven til Det apostoliske vikariat Sørvest-Mongolia.

I 1899 brøt det antikristne bokseropprøret ut. I juli og august 1900 nådde det området der biskop Hamer hadde ansvaret for misjonene.

Død
Den 23. juli ble han drept; tre pæler ble stilt sammen slik at de dannet en tripod, og utstyrt med en jernkrok øverst. Så ble biskopen avkledd og i stedet ikledd et bomullsklede og så dynket i olje. Han ble så hengt i et rep fra kroken etter føttene med hodet ned fra kroken. Så ble bomullskledet tent på. Det kom et skrekkelig smerteskrik, og noe etter var han død.

Han var ikke den eneste nederlandske misjonæren som ble drept av bokserne. Bokserne drepte også hans medbrødre prestene Joseph Dobbe, Gijsbertus Jaspers og Andreas Zijlmans.

Referanser

Litteratur 
Louis Morel: Nos martyrs de Chine, Bruxelles, 1961
 Biografisch Woordenboek van Nederland – biografi
 Harry Knipschild: Soldaten van God; Nederlandse en Belgische priesters op missie in China in de negentiende eeuw, uitgeverij Bert Bakker, 2007, paperback, 312 p. ISBN 9789035131934
 Harry Knipschild: Ferdinand Hamer, 1840-1900, Missiepionier en martelaar in China, Universiteit Leiden, 2005

Personer fra Nijmegen
Nederlandske katolske biskoper
Ikkekinesiske katolske biskoper i Kina
Nederlandske medlemmer av katolske ordener
Scheutmisjonærer
Katolske misjonærer
Nederlandske misjonærer
Misjonærer i Kina
Mongologer
Nederlandske sinologer
Personer fra bokseropprøret